Regering het tot dán om op Fita se appèlaansoek te antwoord | Maroela Media
Die appèlhof het Dinsdag die regering gelas om sy reaksie op die Fair-Trade Independent Tobacco Association (Fita) se aansoek om verlof tot appèl voor die naweek in te dien.
Die hof het die regering tot Vrydag om 15:00 kans gegee om sy hofstukke in te dien.
Dít nadat Fita reeds Vrydag sy aansoek by die appèlhof ingedien het om direk in dié hof te appelleer teen 'n besluit van die hooggeregshof om nie die verbod op tabakprodukte ter syde te stel nie.
Fita het dan tot 11 Augustus om sy antwoord op die regering se voorlegging in te dien.
Die appèlhof sal na verwagting betreklik vinnig besluit of hy Fita se aansoek om verlof tot appèl gaan toestaan. Sou die aansoek wel toegestaan word, sal die saak egter waarskynlik eers in November aangehoor word.
Maroela Media het vroeër berig Fita het die hooggeregshof aanvanklik toestemming tot verlof tot appèl gegee. Die aansoek is verlede maand aangehoor, maar die hof het beslis Fita het geen dwingende redes verskaf oor ​​waarom sy aansoek toegestaan moet word nie.
Sinenhlanhla Mnguni, voorsitter van Fita, voer in die hofstukke aan die saak is van wesenlike openbare belang en die versoek om appèl berus op verskeie regsgronde. Dit raak ook die omvang van Nkosazana Dlamini-Zuma, minister van samewerkende regering en tradisionele sake, se magte om ingevolge die Rampbestuurswet beperkings op die publiek te plaas.
Dlamini-Zuma hou steeds vol dat navorsing bewys rokers word erger deur Covid-19 geraak. Sy sê sy tree op om te verhoed dat dié groep die gesondheidstelsel oorweldig indien hulle sou siek word. Die minister glo vas die verbod dwing rokers om op te hou rook.
Fita voer egter aan dat bitter min rokers sedert die instelling van die verbod ophou rook het en dat die minister se redenasie dus foutief is. Fita voer voorts aan, net soos British American Tobacco SA in sy hofsaak, dat die verbod die onwettige handel van sigarette bevorder en boonop die Suid-Afrikaanse regering van miljoene rande belastinggeld ontneem.
Fita SA Nkosazana Dlamini-Zuma
Daar is niks tussen daai twee ore nie net n lee dop.
Ja en intussen kripeer die mense omdat hulle nie kan werk nie , hoekom sal dit die "fat cats" ontstel ?
Hulle sit mos in die stoel en maak die reels .
Vergeet maar,die howe is klaar gekoop deur die regering Fita sal nike regkry nie
As daar ooit 'n ander regering tot stand kom in Suid Afrika, is hierdie een die eerste wat moet gahaal word. Hulle kan haar vir 'n week voor die tronk laat staan in boeie, en 'n vooraad vrot vrugte en groente daar naby laat staan. Miskien 'n paar potte riool ook.